OTOP City 2018 ครั้งที่ 13 ร่วมฉลองเทศกาลส่งท้ายปีเก่าต้อนรับปีใหม่ รวมของขวัญของฝากกว่า 20,000 รายการ  ขานรับช้อปช่วยชาติ ลดภาษีได้
รัฐมนตรีช่วยว่าการกระทรวงมหาดไทย  เปิดงาน OTOP City 2018 ครั้งที่ 13 ร่วมฉลองเทศกาลส่งท้ายปีเก่าต้อนรับปีใหม่ รวมของขวัญของฝากกว่า 20,000 รายการ  ขานรับช้อปช่วยชาติ ลดภาษีได้

นายสุธี มากบุญ รัฐมนตรีช่วยว่าการกระทรวงมหาดไทย กล่าวเป็นประธานเปิดงาน OTOP City 2018 ครั้งที่ 13 ภายใต้แนวคิด OTOP City Happy Market 2018: ตลาดแห่งความสุข ว่า สำหรับการจัดงานในปีนี้ กรมการพัฒนาชุมชนได้รวม 10 ความสุขมอบให้กับคนไทยเป็นการสอดคล้องกับนโยบายของรัฐบาล โดยจะเห็นว่าที่ผ่านมารัฐบาลได้ขับเคลื่อนเศรษฐกิจฐานรากอย่างต่อเนื่อง เพื่อต้องการเพิ่มรายได้ สร้างอาชีพให้แก่ประชาชนทั่วประเทศ ตลอดจนประชาชนมีชีวิตที่ดีและกระตุ้นเศรษฐกิจในภาพรวมของประเทศมากขึ้น

สำหรับการจัดงาน OTOP City 2018  เป็นการจัดงานระดับประเทศที่มีความพิเศษและมีกิจกรรมที่หลากหลาย  โดยกระแสตอบรับจากผู้เข้าร่วมงานเมื่อวานที่ผ่านมา (15 ม.ค.61) สร้างยอดจำหน่ายไปแล้วกว่า 122 ล้านบาท  ทั้งนี้ผู้เข้าร่วมงาน OTOP ช้อปช่วยชาติ นอกจากจะเป็นการสร้างความสุขให้กับทุกภาคส่วน ทั้งทางผู้ผลิต ผู้ประกอบการ ชุมชน ผู้บริโภคแล้ว ผู้ซื้อสินค้าภายในงานสามารถนำใบเสร็จจากการซื้อสินค้าไปลดหย่อนภาษีได้    นอกจากนี้ภายในงานยังมีกิจกรรมความบันเทิงต่างๆ เช่น การแสดงศิลปวัฒนธรรมและกิจกรรมสินค้านาทีทอง การจับสลากมอบสร้อยคอทองคำให้กับผู้โชคดีภายในงานทุกวัน
 
สนใจสามารถเข้าร่วมงานดังกล่าวได้ระหว่างวันนี้จนถึงวันที่ 23 ธ.ค. 2561 เวลา 10.00 น.-21.00 น. ณ อาคารชาเลนเจอร์ 1 – 3 อิมแพ็ค เมืองทองธานี